stanford-oval/wikipedia huggingface dataset:
Guémoukouraba

| Guémoukouraba |
| --- | --- |
 Guémoukouraba
 Koordinaatit: 14°15′48″N, 9°19′18″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Väkiluku (2009):  10 100
Infobox OKVirheellinen NIMI-arvo: 
Guémoukouraba on maalaiskunta ja sen keskuskylä Kayesin alueen Kitan piirissä Malissa. Se sijaitsee historiallisella Kaartan alueella 180 kilometriä Kitasta pohjoiseen. Kunnassa on 10 100 ja kylässä 3 400 asukasta (vuonna 2009).
Guémoukouraban kunta rajoittuu idässä ja etelässä Kitan piirin Madinan, lännessä Didenkon ja Djougounin ja pohjoisessa Diéman piirin Lambidoun, Fataon, Madiga Sackon ja Dianguirdén kuntiin. Seutu kuuluu Sahelin vyöhykkeeseen. Pysyviä vesistöjä ei ole. Etelärajalla virtaa Baouléjoki.
Kuntaan kuuluu viisi kylää. Asukkaat ovat kakoloja, bambaroita, mandinkoja, fulbeja ja maureja. Alueelta suuntautuu voimakas muuttoliike ulkomaille.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, riisi, maapähkinä ja maissi. Kotieläimiä ovat naudat, lampaat, vuohet, aasit ja hevoset. Lisäksi harjoitetaan keräilyä, kalastusta, käsityöammatteja ja kaupankäyntiä. Guémoukourabassa pidetään viikoittaiset markkinat.
Karamleš

| Karamleš |
| --- | --- |
 Karamleš
 Koordinaatit: 36°18′13″N, 43°24′46″E 
Valtio:   Irak
Maakunta:  Ninive
Piirikunta:  Al-Hamdaniya
Väkiluku (2020)  (arvio):  1 500
Infobox OKVirheellinen NIMI-arvo: 
Karamleš (syyr. ܟܪܡܠܫ, arab. كرمليس‎, Karamlīs) on pikkukaupunki Irakin Niniven maakunnassa lähellä Mosulia. Vuonna 2020 paikalla asui noin 1 500 henkilöä. Paikalliset ovat pääasiassa kaldealaiskatolisia kristitttyjä.
Maantiede

Karamleš sijaitsee Pohjois-Irakissa Niniven maakunnassa. Kaupunki sijaitsee tiellä, joka yhdistää Qaraqošin 5 kilometriä kaupungista etelään Bartellaan 10 kilometriä pohjoiseen. Alue eli niin sanottu Niniven tasanko Mosulin lähellä tunnetaan joukosta kristittyjä kyliä.
Historia

Nykyisen kaupungin nimen taustasta on esitetty useita teorioita. 1200-luvulla elänyt maantieteilijä Yaqut viittasi nimen juontuvan arameankielisistä sanoista Karam lét, joka vapaasti kääntäen viitaa viinitarhattomaan paikkaan. Orientalisti Jean-Maurice Fiey kirjoitti nimen Kar-méš juontuvan Assyrian valtakunnasta ja tarkoittavan tuhottua kylää. Hänen mukaansa paikka mainitaan löydöksissä Balawatista. Alueeseen Karamlešisa on myös viitattu mahdollisena Aleksanteri Suuren ja Dareios III:n välisen Gaugamelan taistelun taistelukenttänä, joskin toiset tutkijat uskovat sen käydyn pohjoisempana.
Alue kääntyi kristinuskoon ilmeisesti varhain ja vuonna 562 jaa. paikallisten mainitaan auttaneen rakentamaan lähelle nykyisen Mar Barbaran luostariin. Kristityt olivat alkujaan nestoriolaisia ja nykyisin kaldealaiskatolisia. Alue kärsi myöhemmin hävityksiä useissa eri sodissa. Mongolit iskivät vuonna 1235 ja heidän mainitaan surmanneen paikallisia kaupungin kirkossa. Nadir Šah häbitti aluetta vuonna 1743. Vuonna 1828 paikallinen katolinen lähetyssaarnaaja mainitsee väkivaltaisuuksien, sairauksien ja muiden seikkojen hävittäneen vähintään puolet alueen kristitytstä väestöstä.
Äärijärjestö Isisin taistelijat valtasivat Karamlešin vuonna 2014 ja sen asukkaat pakenivat. Irakilaiset joukot jälleenvaltasivat sen vuonna 2016.
Väestö

Karamlešin asukasluku oli yhden arvion mukaan vuonna 2020 noin 1 500. Ennen vuotta 2014 asukasluku oli noin 3 000. Paikalliset ovat pääasiassa kaldealaiskatolisia kristittyjä.
Gustaf Philip Creutz

Gustaf Philip Creutz
Gustaf Philip Creutz (1. toukokuuta 1731 Anjalan kartano – 30. lokakuuta 1785 Tukholma, Ruotsi) oli Suomessa syntynyt ruotsalainen kreivi, kansliapresidentti, diplomaatti ja runoilija.
Creutzin vanhemmat olivat Malminkartanon omistaja, majuri ja kreivi Carl Creutz ja vapaaherratar Barbro Helena Wrede af Elimä. Creutz opiskeli Turun Akatemiassa vuosina 1748–1751 ja muutti sen jälkeen kansliakollegion palvelukseen Tukholmaan. Creutz toimi kansliakollegiossa ensin ylimääräisenä kanslistina ja vuodesta 1756 vakinaisena kanslistina.
Creutz oli Ruotsin alilähettiläänä Madridissa 1763–1766 ja Pariisissa 1766–1772. Vuosina 1772–1783 hän oli Ruotsin suurlähettiläänä Pariisissa. Lähettiläänä ollessaan hän allekirjoitti 3. huhtikuuta 1783 Ruotsin ja Amerikan välisen ystävyys- ja kauppasopimuksen yhdessä Benjamin Franklinin kanssa. Palattuaan Ruotsiin kuningas Kustaa III:n kutsusta Creutz nimitettiin 1783 Uppsalan yliopiston kansleriksi, valtaneuvokseksi ja valtakunnankanslian kansliapresidentiksi.
Creutz oli Tankebyggarordenin jäsen. Salaseuraan kuuluivat myös runoilijat Gustaf Fredrik Gyllenborg ja Hedvig Charlotta Nordenflycht. Creutz kirjoitti pääasiassa paimenrunoja eli pastoraaleja. Tunnetuimmat hänen runoistaan ovat Sommarqväde vuodelta 1756 sekä Atis och Camilla vuodelta 1761. Creutzin runoilijaura päättyi käytännössä vuonna 1763, kun hän ryhtyi diplomaatiksi.
Aiheesta muualla

Gustaf Philip Creutzin elämäkerta Kansallisbiografiassa
Guégnéka

| Guégnéka |
| --- | --- |
 Kunnantalo Fanassa.
 Guégnéka
 Koordinaatit: 12°47′6″N, 6°57′3″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  463 km²
Väkiluku (2009):  48 000
Infobox OKVirheellinen NIMI-arvo: 
Guégnéka on maalaiskunta Koulikoron alueen Dioïlan piirissä Malissa. Sen keskuskylä Fana sijaitsee Nigerjoen ja Banin välisellä tasangolla 40 kilometriä Dioïlasta luoteeseen. Kunnassa on 48 000 ja keskuskylässä 36 900 asukasta (vuonna 2009, väestönlaskenta).
Guégnékan kunnan pinta-ala on 463 neliökilometriä. Se rajoittuu idässä Dioïlan piirin Kérélan, etelässä Kaladougoun, lännessä Ténindougoun ja Binkon sekä pohjoisessa Ségoun alueen Barouélin piirin Kalakén ja Konobougoun kuntiin. Seutu kuuluu Sudanin ja Sahelin siirtymäalueeseen.
Kuntaan kuuluu kymmenen kylää. Asukkaista 80 % on bambaroita ja 5 % fulbeja. Lisäksi on muun muassa soninkeja, dogoneja, songhaita, maureja, miniankoja, boboja, markoja. Vallitseva uskonto on islam, mutta kunnassa on myös kristittyjä ja animisteja.
Fanan kautta kulkee maantie RN6, josta haarautuu RN30 Dioïlaan. Tärkeimmät elinkeinot maanviljely, karjanhoito, liikenne, kaupankäynti ja käsityöammatit. Nuoriso hakeutuu ansiotöihin kaupunkeihin ja Norsunluurannikolle.
Heikki Seppälä

Heikki Seppälä on muun muassa seuraavien henkilöiden nimi:
Heikki Seppälä (1903–1980), suomalainen kirjailija
Heikki Seppälä (1922–1990), suomalainen kirkkomuusikko
Heikki Seppälä (s. 1941), suomalainen televisioalan vaikuttaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Seppälä”, voi hakea sivunnimihaulla, laajalla sivunnimihaulla tai tekstihaulla.
Järviseudun Sanomat

| Järviseudun Sanomat |
| --- | --- |


Lehtityyppi:  Paikallislehti
Kustantaja:  Järviseudun Mediatalo Oy
ISSN:  ISSN 1235-9963
Levikki:  7 032 (2014)
Perustettu:  1962
Päätoimittaja:  Hannu Takala
Sitoutuneisuus:  sitoutumaton
Kotikunta:  Lappajärvi
Kotimaa:  Suomi
Sivukoko:  tabloid
Ilmestymistiheys:  keskiviikkoisin
Kieli:  suomi
Aiheesta muualla
jarviseudunsanomat.fi
Järviseudun Sanomien toimisto Lappajärvellä.
Järviseudun Sanomat on Etelä-Pohjanmaan Järviseudulla ilmestyvä puolueeton suomenkielinen paikallislehti. Lehti ilmestyy kerran viikossa keskiviikkoisin.
Järviseudun Sanomien levikki oli 7 032 vuonna 2014.
Historia

Vimpeliläinen Frans Takala perusti vuonna 1955 Kotikunta-nimisen paikallislehden Järviseudun pohjoisten kuntien ja Perhon alueiden paikallislehdeksi, kun tuolloin alajärveläinen Järviseudulla julkaistu Järviseutu-lehti ei kirjoittanut tarpeeksi Järviseudun muiden kuntien kuin Alajärven, Lehtimäen ja Soinin asioista. Kotikunta-lehden näytenumero painettiin Kokkolassa ja siitä otettiin 1000 kappaleen painos jota jaeltiin yksityisten ihmisten ja liikkeiden avulla. Lehden levikki vuonna 1956 oli noin 800 painosta ja vuoden 1962 lopussa yli 2000 painosta. Vuonna 1961 perustetiin Järviseutu-toimikunta alueen uuden paikallislehden julkaisemiseksi, toimikunta piti maaliskuussa 1962 kokouksen uuden koko Järviseudun alueen lehden perustamiseksi, Kotikunnan lisäksi mukaan kysyttiin myös Järviseutu-lehteä joka ei kuitenkaan lähtenyt mukaan.  Uuden paikallislehden Järviseudun Sanomien ensimmäinen näytenumero julkaistiin 11. lokakuuta 1962 ja vuoden 1963 alusta lähtien lehteä julkaistiin säännöllisesti viikoittain. 
Vuosikymmenen vaihteessa 1969–1970 lehden taloudellinen tilanne oli heikko ja lehden myymisestä neuvoteltiin Viiskunnan kanssa tuloksetta. Lehden taloudelliset vaikeudet saatiin selätettyä muutamassa vuodessa ja vuoden 1974 tulos oli jo erittäin hyvä. Vuonna 1980 lehden levikki oli 7 511 ja vuonna 1988 lehden levikki oli 9 097.
Elokuusta 1995 lähtien lehteä on taitettu saksitaiton sijaan digitaalisesti tietokoneella, tuolloin lehti taiton jälkeen nauhoitettiin kasetille ja kuljetettiin painoon, sen jälkeen syksystä 1996 lähtien painotiedostot on lähetetty modeemiyhteyttä käyttäen. Kesällä 2014 lehteä julkaiseva Järviseutu-Seura yhtiöitti lehden ja perusti Järviseudun Mediatalo Oy:n kustantamaan lehteä. Lehti siirtyi broadsheet-koosta tabloid-kokoon syksyllä 2018.
Kirjallisuutta

Junnila, Heikki: Järviseutu-seura 1961-1991 : 30 vuotta järviseutulaista kotiseutu- ja kulttuuritoimintaa.  Järviseutu-seura, 1991.  ISBN 952-90-3615-9.
Takala, Hannu: Järviseutu-Seura 1961-2021 : 60 vuotta järviseutulaista kotiseutu- ja kulttuuritoimintaa.  Järviseutu-seura, 2021.  ISBN 978-952-68286-4-0.
Aiheesta muualla

Järviseudun sanomat
Järviseutu-Seuran Seutulaari palvelussa Järviseudun Sanomien lehtiä vuosilta 1962-2012
Harras Aulanko

Harras Henrik Aulanko (3. joulukuuta 1876 Helsinki – 8. kesäkuuta 1921 Vaasa) oli Suomen Metodistikirkon pastori ja metodistien suomalaisen piirikunnan johtaja.
Aulanko kävi seitsemän luokkaa lyseota ja suoritti metodistikirkon alemman ja ylemmän pastoritutkinnon. Toimittuaan pari vuotta opettajana Aulanko työskenteli Suomen Metodistikirkon seurakuntien palveluksessa Loviisassa, Turussa ja Tampereella, samoin kuin apuopettajana kirkon teologisissa seminaareissa ja nuorisoseuran matkakirjurina. Hän oli myös kirkon lehden Rauhan Sanomia toimittaja.
Joomla

| Joomla! |
| --- | --- |

 Joomla! 4 hallintapaneeli
Kehittäjä:  Open Source Matters
Kehityshistoria
Ensijulkaisu:  17. elokuu 2005
Vakaa versio:  5.1.4 (27. elokuuta 2024)
Tiedot
Ohjelmistotyyppi:  Sisällönhallintajärjestelmä
Alusta:  Microsoft Windows, Unixin kaltainen käyttöjärjestelmä
Ohjelmointikielet:  PHP, JavaScript
Lisenssi:  GNU General Public License, versio 2.0 tai myöhempi
Aiheesta muualla
[https://www.joomla.org Verkkosivusto]
Joomla! on WWW-sivujen hallintaan tarkoitettu vapaa avoimeen lähdekoodiin perustuva sisällönhallintajärjestelmä, jonka avulla voidaan lisätä ja päivittää WWW-sivujen sisältöä.
Historia

Joomla! pohjautuu Mambo-ohjelmaan, ja kehitystyöstä vastaa sama tiimi, joka vastasi Mambon kehityksestä aina elokuuhun 2005 saakka. Tuolloin nykyinen Joomla!-kehitystiimi erosi Mambo-projektista ja perusti uuden projektin. Se sai myöhemmin nimen Joomla!.
Joomla! 1.5 julkaistiin 22. tammikuuta 2008. Vuonna 2011 ilmestyi uudempi 1.7 versio, jonka kehittäminen päättyi helmikuussa 2012.  Joomla!-sisällönhallintajärjestelmän version 1.5 kehittäminen päättyi virallisesti uuden 2.5 version julkaisun jälkeen keväällä 2012. Joomlan 2.5 version virallinen tuki päättyi vuoden 2014 lopussa. Syyskuussa 2012 julkaistiin Joomla 3. Uusin versio Joomla 3.6.5. julkaistiin joulukuussa 2016.
Toiminta

Joomla! asennetaan WWW-palvelimelle ja sen ylläpitoliittymää käytetään internet-selaimen avulla. Ylläpitoliittymän kautta voidaan luoda uusia sivuja sekä lisätä tekstiä ja kuvia. Kaikki kirjoitettu teksti tallennetaan tietokantaan, josta se noudetaan käytön aikana. Joomla tukee monikielisyyttä ja siihen on saatavissa lähes 70 eri kieltä. Joomla! tarvitsee Apachen, PHP:n ja MySQL:n toimiakseen.
Ominaisuudet

Joomla!-sisällönhallintajärjestelmän ominaisuuksia ovat [lähde? ]:
Artikkeleita voi muokata, kirjoittaa ja julkaista internet-selaimen kautta.
Sivuston päivitysvastuun voi hajauttaa ja myöntää sivujen päivitysoikeudet halutuille henkilöille.
Joomla! ei rajoita julkaistavien sivujen määrää.
Joomla! sisältää välimuistipuskuroinnin, RSS-syötteet ja mahdollisuuden muuttaa sivuja PDF-tiedostoiksi.
Perusominaisuuksien lisäksi Joomla!-sisällönhallintajärjestelmään on saatavilla sekä ilmaisia että maksullisia lisäosia, kuten keskustelualue-, kauppapaikka- ja uutiskirjekomponentit sekä komponentit dokumenttien hallintaan.
Aiheesta muualla

Wikimedia Commonsissa on kuvia tai muita tiedostoja aiheesta .
www.joomla.org – Pääsivusto
www.joomla.fi – Suomenkielinen Joomla!-sivusto
extensions.joomla.org - Joomla!-komponentteja
Harrasin metroasema

| Harras |
| --- | --- |

 Münchenin metro 
Perustiedot
Lyhenne:  HS
Paikkakunta:  München
Avattu:  22. marraskuuta 1975
Rakenne
Tyyppi:  Tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Harras on Münchenin metron U6-linjan asema, se avattiin 22. marraskuuta 1975. Asemalta on vaihtoyhteys samannimiselle S-bahn asemalle.
Kaj Kekki

| Kaj Kekki> Henkilötiedot |
| --- | --- |
Syntynyt: 8. helmikuuta 1963 Helsinki
Kansalaisuus:  Suomi
Uran tiedot
Laji:  käsipallo
Kaj Kekki (s. 8. helmikuuta 1963 Helsinki) on suomalainen käsipallovalmentaja. Pitkä valmennusura alkoi vuonna 1985 peliuran päätyttyä loukkaantumiseen. Aluksi hän toimi HIFK:n juniorijoukkueen valmentajana. Hän toimi valmentajana Norjassa ja suoritti Suomessa Kansallisen Valmentajatutkinnon (nykyinen ammattivalmentajatutkinto) 1990-luvun alussa sekä Solvallan Urheiluopiston liikunnanohjaajalinjan. Lisäksi hän kävi lajikouluja Suomessa, Jugoslaviassa, Romaniassa, Norjassa, Ruotsissa ja Itävallassa. Eri tason maajoukkueita hän on valmentanut yli 200 maaottelussa.
Valmennusura seurajoukkueissa

1986 HIFK A-nuoret
1987–1988 Åkrehamn IL (NOR).
1988–1989 Glassverket IF (naiset) (NOR)
1989–1991 Helsingfors IFK
1989–1993 Kiffen (N)
1992-1993 Kiffen (M kevätkausi)
1993–1996 BK-46
1996–1997 Helsingfors IFK (N)
1997–1999 Grankulla IFK
2001–2002 Grankulla IFK
2001–2002 Helsinki Giants
2004–2007 Sjundeå IF
2011–2012 Sjundeå IF
2012– 2016 Riihimäen Cocks,
Valmennusura maajoukkueissa

1990–1992 ja 2003–2013 eri nuorten maajoukkueita
1993–1998 ja 2015-  miesten maajoukkue
Saavutukset

12 Suomen mestaruutta, 4 hopeaa ja 3 pronssia
8 Suomen Cupin voittoa ja 3 hävittyä cupfinaalia
Voittanut viiden eri seuran (Kiffen, BK-46, Grankulla IFK , Sjundeå IF ja Riihimäen Cocks) kanssa tuplamestaruuden eli cupin ja sarjan samana vuonna
Kakkosdivisioonan voitto 2002
Baltian Liigan kulta 2016, hopea 2013, 2015 ja pronssi 2014
Ensimmäinen valmentaja, joka vei Suomen käsipallomaajoukkueen arvokisoihin: 18-vuotiaiden EM-lopputurnaukseen 2008 ja 20-vuotiaiden EM-lopputurnaukseen 2010
IHF World Challenge Trophy voittaja 21-vuotiaiden maajoukkueen kanssa 2011
HMS Svärdet

HMS Svärdet on ollut kolmen Ruotsin laivaston aluksen nimenä.
HMS Svärdet (1621), alus
HMS Svärdet (1625), 34-tykkinen alus
HMS Svärdet (1663), 86-tykkinen linjalaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Svärdet”, voi hakea sivunnimihaulla, laajalla sivunnimihaulla tai tekstihaulla.
José Théodore

| José Théodore |
| --- | --- |

Henkilötiedot
Syntynyt: 13. syyskuuta 1976 (ikä 48) Laval, Quebec, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  oikea
Pituus:  180 cm
Paino:  83 kg
Pelinumero:  60
Pelaajaura
Pääsarjaura:  1995–2013
Seurat:  Fredericton Canadiens (AHL)   Montreal Canadiens (NHL)   Québec Citadelles (AHL)   Djurgårdens IF (SEL)   Colorado Avalanche (NHL)   Lake Erie Monsters (AHL)   Washington Capitals (NHL)   Minnesota Wild (NHL)   Florida Panthers (NHL)
NHL-varaus:  44. varaus, 1994 Montreal Canadiens
| Mitalit> Maa:   Kanada.Miesten jääkiekko.Nuorten MM-kilpailut  | Mitalit> Maa:   Kanada.Miesten jääkiekko.Nuorten MM-kilpailut  | Mitalit> Maa:   Kanada.Miesten jääkiekko.Nuorten MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Massachusetts 1996 | jääkiekko |  |
José Nicolas Théodore (s. 13. syyskuuta 1976 Laval, Quebec, Kanada) on kanadalainen uransa päättänyt jääkiekkomaalivahti. Montreal Canadiens varasi hänet vuoden 1994 varaustilaisuudessa numerolla 44. Théodore voitti kaudella 2001–2002 NHL-liigan parhaalle maalivahdille annettavan Vezina Trophy-palkinnon. Théodoresta tuli viides NHL-maalivahti, joka on onnistunut laukomaan kiekon maaliin. [lähde? ]
Ura

Théodore pelasi ensimmäistä kertaa NHL:ssä kaudella 1995–1996 seuranaan Montreal Canadiens. Tuolloin peliaikaa heltisi vain vaivaiset 10 minuuttia koko kaudella. Seuraavalla kaudella hän saikin jo enemmän vastuuta, ja hän pelasi 18 ottelua. Kauden 1998–1999 hän pelasi koko kauden AHL:ssä. Seuraavalla kahdella kaudella Théodore toimi Montrealin kakkosvahtina, ja hänelle kertyi 18 sekä 30 ottelua. Kaudella 2001–2002 hän ohitti Jeff Hackettin joukkueen arvojärjestyksessä, ja voitti sekä parhaan maalivahdin palkinnon Vezina Trophyn että arvokkaimman pelaajan palkinnon Hart Memorial Trophyn. Siitä lähtien hän oli Montrealin ykkösvahti ja torjui kaudessa noin 60 ottelua. Théodore kärysi kaukalon ulkopuolella dopingin käytöstä kansallisen dopingorganisaation testissä marraskuussa 2005, mutta ei saanut liigalta sanktiota, koska testi tapahtui ennen NHL:n uutta dopingohjelmaa.
9. maaliskuuta vuonna 2006 Montreal myi hänet Colorado Avalancheen. Vastakkaiseen suuntaan meni David Aebischer. Hän pelasi Coloradossa loppukauden 2005–2006 ja kaksi seuraavaa kautta, minkä jälkeen siirtyi heinäkuussa 2008 vapaana pelaajana Washington Capitalsiin. Washingtonissa hän pelasi kaksi kautta, joiden jälkeen siirtyi kaudeksi 2010–2011 Minnesota Wildiin. Heinäkuussa 2011 Theodoré teki vapaana pelaajana kahden vuoden ja kolmen miljoonan dollarin sopimuksen Florida Panthersin kanssa.
Muuta

Théodoren lapsi kuoli vuonna 2010, mutta hän pelasi kuitenkin kaudella 2009–2010 yhden uransa parhaista kausista. Kauden jälkeen hän voitti Bill Masterton Trophyn sisukkuudesta, urheiluhengestä ja omistautumisesta jääkiekolle.
Palkinnot

2001–2002 Hart Memorial Trophy (arvokkain pelaaja)
2001–2002 Vezina Trophy (paras maalivahti)
2001–2002 Roger Crozier Saving Grace Award (paras torjuntaprosentti)
2009–2010 Bill Masterton Memorial Trophy (osoitus sisukkuudesta, urheiluhengestä ja omistautumisesta jääkiekolle)
Aiheesta muualla

Wikimedia Commonsissa on kuvia tai muita tiedostoja aiheesta .
José Théodore jatkoaika.com:issa
| 0 | 1 | 2 |
| --- | --- | --- |
| Edeltäjä: Dominik Hašek | Vezina Trophyn voittaja 2002 | Seuraaja: Martin Brodeur |
| 0 | 1 | 2 |
| --- | --- | --- |
| Edeltäjä: Joe Sakic | Hart Memorial Trophyn voittaja 2002 | Seuraaja: Peter Forsberg |
| 0 | 1 | 2 |
| --- | --- | --- |
| Edeltäjä: Marty Turco | Crozier Awardin voittaja 2002 | Seuraaja: Marty Turco |
| 0 | 1 | 2 |
| --- | --- | --- |
| Edeltäjä: Steve Sullivan | Bill Masterton Memorial Trophyn voittaja 2002 | Seuraaja: Ian Laperrière |
Judo Pan-Amerikan kisoissa 2019

Judossa kilpailtiin Pan-Amerikan kisoissa 2019 8. – 11. elokuuta 2019. Kilpailut käytiin National Sports Villagessa. Sekä naisilla että miehillä oli seitsemän painoluokkaa. Kun jokaiseen painoluokkaan osallistui 10 urheilijaa, osallistui judoon yhteensä 140 urheilijaa.  Menestyneimmät maat olivat Kuuba ja Brasilia, jotka voittivat kummatkin viisi kultamitalia. Eniten mitaleja voitti Kuuba, joka saavutti 12 mitalia.
Mitaliyhteenveto > Miehet

| Laji | Kultaa | Hopeaa | Pronssia |
| --- | --- | --- | --- |
| 60 kg   tiedot |  Renan Torres |  Lenin Preciado |  Adonis Diaz    Roberto Almenares |
| 66 kg   tiedot |  Wander Mateo |  Daniel Cargnin |  Ricardo Valderrama    Osniel Solís |
| 73 kg   tiedot |  Magdiel Estrada |  Alonso Wong |  Jeferson Santos    Nicholas Delpopolo |
| 81 kg   tiedot |  Eduardo Yudy |  Medickson del Orbe |  Adrián Gandía    Jorge Martínez |
| 90 kg   tiedot |  Ivan Felipe Silva |  Francisco Balanta |  Mohab El Nahas    Yuta Galarreta |
| 100 kg   tiedot |  Thomas Briceño |  L. A. Smith |  Lewis Medina    Junior Angulo |
| Yli 100 kg   tiedot |  Andy Granda |  Pedro Pineda |  Freddy Figueroa    David Moura |
Mitaliyhteenveto > Naiset

| Laji | Kultaa | Hopeaa | Pronssia |
| --- | --- | --- | --- |
| 48 kg   tiedot |  Estefania Soriano |  Vanessa Godinez |  Mary Dee Vargas    Edna Carrillo |
| 52 kg   tiedot |  Larissa Pimenta |  Luz Olvera |  Kristine Jimenez    Nahomys Acosta |
| 57 kg   tiedot |  Rafaela Silva |  Ana Rosa |  Yadinys Amaris    Miryam Roper |
| 63 kg   tiedot |  Maylin Del Toro |  Anriquelis Barrios |  Aléxia Castilhos    Hannah Martin |
| 70 kg   tiedot |  Elvismar Rodríguez |  Yuri Alvear |  Onix Cortés    María Pérez |
| 78 kg   tiedot |  Mayra Aguiar |  Kaliema Antomarchi |  Diana Brenes    Vanessa Chalá |
| Yli 78 kg   tiedot |  Idalys Ortiz |  Melissa Mojica |  Beatriz Souza    Yuliana Bolivar |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Kuuba | 5 | 2 | 5 | 12 |
| 2. |  Brasilia | 5 | 1 | 4 | 10 |
| 3. |  Dominikaaninen tasavalta | 2 | 2 | 1 | 5 |
| 4. |  Venezuela | 1 | 2 | 1 | 4 |
| 5. |  Chile | 1 | 0 | 1 | 2 |
| 6. |  Kolumbia | 0 | 2 | 1 | 3 |
| 7. |  Ecuador | 0 | 1 | 4 | 5 |
| 8. |  Yhdysvallat | 0 | 1 | 3 | 4 |
| 9. |  Peru | 0 | 1 | 2 | 3 |
| 9. |  Puerto Rico | 0 | 1 | 2 | 3 |
| 11. |  Meksiko | 0 | 1 | 1 | 2 |
| 12. |  Panama | 0 | 0 | 2 | 2 |
| 13. |  Kanada | 0 | 0 | 1 | 1 |
| Yhteensä | Yhteensä | 14 | 14 | 28 | 56 |
Harald Ertl

| Harald Ertl |
| --- | --- |
 Harald Ertl 1978
Henkilötiedot
Syntynyt: 31. elokuuta 1948 
Kansalaisuus:   Itävalta
Formula 1 -ura
Aktiivivuodet:  1975–1978, 1980
Talli(t):  Hesketh, Ensign, ATS
Kilpailuja:  28 (19 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan GP 1975
Viimeinen kilpailu:  Saksan GP 1980
Harald Ertl (31. elokuuta 1948 – 7. huhtikuuta 1982) oli itävaltalainen autourheilija. Hän osallistui Formula 1 -sarjaan kausina 1975–1978 ja 1980 saavuttamatta ainuttakaan MM-pistettä. Ertl ajoi Heskethin-, Ensignin- ja ATS-tallin autoilla. Hänen paras sijoituksensa oli seitsemäs sija Britannian Grand Prixissä 1976. Ertl keskeytti noin puolet kilpailuista.
Ertl oli yksi niistä kuljettajista yhdessä Guy Edwardsin, Arturo Merzarion ja Brett Lungerin kanssa, jotka pelastivat Niki Laudan palavasta ajokista Nürburgringillä 1976.
Ertl kuoli lento-onnettomuudessa 33-vuotiaana vuonna 1982.
Haemorrhage

Haemorrhage on vuonna 1990 perustettu espanjalainen death metal -yhtye.
Tuotanto

Emetic Cult (1995)
Grume (1996)
Anatomical Inferno (1998)
Scalpel, Scissors, and Other Forensic Instruments (2000)
Loathesongs (2001)
Morgue Sweet Home (2002)
Apology for Pathology (2006)
The Kill Sessions (2007)
Hospital Carnage (2011)
We Are the Gore (2017)
Kokoonpano

Luisma – kitara
Fernando Errazquin "Lugubrious" – laulu
Ana Belen de Lopez – rytmikitara
Ramón Checa – basso
Daniel Rojas López – rummut
Jou jou

| Jou jou Asa Masa |
| --- | --- | --- |

Studioalbumin tiedot
 Julkaistu: 23. helmikuuta 2011
 Formaatti: CD, 2 LP
 Tuottaja(t): DJPP, Polarsoul, Tupla-A, Toni Heinonen, Vakiosäätäjä
 Tyylilaji: rap, folk
 Kesto: 44.54
 Levy-yhtiö: Roihis Musika
Listasijoitukset
  2.
Asan muut julkaisut
| Foetida-Pro Promo 2 2009 | Jou jou 2011 | Foetida – Use Your Illusion III 2012 |
Jou jou on suomalaisen rap-artisti Asan, Asa Masa -nimellä julkaisema, kuudes studioalbumi. Albumi julkaistiin 23. helmikuuta 2011 Asan oman levy-yhtiön Roihis Musikan kautta. Se julkaistiin CD:nä ja vinyylinä.